b'\n_START_ARTICLE_\nPaber\xc5\xbe\xc4\x97s \xc5\xa0v. Stanislavo Kostkos gimnazija\n_START_SECTION_\nIstorija\n_START_PARAGRAPH_\n1903\xc2\xa0m. pastatytas naujas, m\xc5\xabrinis, raudon\xc5\xb3 plyt\xc5\xb3 pastatas. L\xc4\x97\xc5\xa1as ir \xc5\xbeem\xc4\x99 \xc5\xa1iai mokyklai skyr\xc4\x97 Zagursk\xc5\xb3 \xc5\xa1eima ir \xc5\xbeydas Heim Hendler. Iki Pirmojo pasaulinio karo mokymas vyko rus\xc5\xb3 kalba. Tarpukario metu mokykloje buvo 7 klas\xc4\x97s, kuriose mok\xc4\x97si nuo 200 iki 250 mokini\xc5\xb3. Tuo metu mokyklai buvo suteiktas \xc5\xa1v. Stanislavo Kostkos (1550\xe2\x80\x931568) vardas. Mokyklai vadovavo direktorius Kazimieras Mu\xc5\xa1alskis, mokytojavo Liudmila ir Juzefas Kone\xc4\x8dniai, Ana Kurlanuvna, Zofija Ka\xc4\x8danovska ir kiti; i\xc5\xa1 viso dirbo 9 mokytojai. Mokyklai priklaus\xc4\x97 trys pastatai. Pagrindinis pastatas\xc2\xa0\xe2\x80\x93 m\xc5\xabrinis, jame \xc5\xa1iuo metu yra atidarytos dirbtuv\xc4\x97s. Prie jo \xc5\xa1liejosi medinis pastatas, kuris 1944\xc2\xa0m. sudeg\xc4\x97._NEWLINE_Po Antrojo pasaulinio karo mokykla buvo pradin\xc4\x97, po to septynmet\xc4\x97, nuo 1952\xc2\xa0m.\xc2\xa0vidurin\xc4\x97. I\xc5\xa1 prad\xc5\xbei\xc5\xb3 mokymas vyko rus\xc5\xb3 kalba. Pirmoji Paber\xc5\xbe\xc4\x97s vidurin\xc4\x97s mokyklos laida, baigusi j\xc4\x85 rus\xc5\xb3 kalba, i\xc5\xa1leista 1955\xc2\xa0m., o laida, baigusi lenk\xc5\xb3 kalba\xc2\xa0\xe2\x80\x93 1973\xc2\xa0m. Taip pat buvo 8 klas\xc4\x97s, kuriose mokymas vyko lietuvi\xc5\xb3 kalba. Po karo pradin\xc4\x97 mokykla u\xc5\xbe\xc4\x97m\xc4\x97 vien\xc4\x85 m\xc5\xabrin\xc4\xaf pastat\xc4\x85. Augo mokini\xc5\xb3 skai\xc4\x8dius, tod\xc4\x97l reik\xc4\x97jo pl\xc4\x97sti ir pa\xc4\x8di\xc4\x85 mokykl\xc4\x85. 1957\xc2\xa0m. pastatytas medinis pastatas, kuriame tilpo trys klas\xc4\x97s, 1964\xc2\xa0m. pastatytas naujas m\xc5\xabrinis balt\xc5\xb3 plyt\xc5\xb3 pastatas, kuriame tilpo 5 klas\xc4\x97s. 1965\xc2\xa0m. pastatytas pastatas, kuriame tilpo dvi klas\xc4\x97s ir biblioteka. Ta\xc4\x8diau to buvo per ma\xc5\xbea, nes mokini\xc5\xb3 skai\xc4\x8dius siek\xc4\x97 800. Tod\xc4\x97l 1974\xc2\xa0m. pastatytas naujas, m\xc5\xabrinis, erdvus pastatas, \xc5\xa1viesiomis ir erdviomis klas\xc4\x97mis, naujais baldais ir nauja mokomaja med\xc5\xbeiaga. Mokykloje buvo \xc4\xafrengti biologijos, fizikos ir chemijos kabinetai, yra akt\xc5\xb3 ir sporto sal\xc4\x97s, valgykla ir biblioteka. Tuo metu mokymas vyko rus\xc5\xb3-lenk\xc5\xb3-lietuvi\xc5\xb3 kalbomis._NEWLINE_Nuo 1991\xc2\xa0m. Paber\xc5\xbe\xc4\x97je veikia dvi mokyklos: lenk\xc5\xb3-rus\xc5\xb3 mokykla, kuriai gr\xc4\x85\xc5\xbeintas \xc5\xa1v. Stanislavo Kostkos vardas ir Paber\xc5\xbe\xc4\x97s Verden\xc4\x97s vidurin\xc4\x97 mokykla, kurioje mokymas vyksta lietuvi\xc5\xb3 kalba. Paber\xc5\xbe\xc4\x97s \xc5\xa1v. Stanislavo Kostkos vidurin\xc4\x97je mokykloje 2000\xc2\xa0m. \xc4\xafvestas profiliuotas mokymas. Nuo 2014 m. gegu\xc5\xbe\xc4\x97s 30 d. mokykla pertvarkyta \xc4\xaf gimnazij\xc4\x85.'